Diari Oficial de la Generalitat Valenciana


Sumari del DOGV 5121, del 25-10-2005 (2005/11283)

RESOLUCIÓ de 18 d'octubre de 2005, de la Consellera de Cooperació i Participació, per la qual es concedix la sexta edició del Premi Generalitat-Marià Martínez: Joventut Valenciana en l'exterior, corresponent a l'any 2005.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5121

Data del DOGV
:   25-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11780


Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 d'octubre de 2005, de la Consellera de Cooperació i Participació, per la qual es concedix la sexta edició del Premi Generalitat-Marià Martínez: Joventut Valenciana en l'exterior, corresponent a l'any 2005. [2005/11363]
  
El Decret 54/2000, de 25 d'abril, del Consell de la Generalitat (DOGV núm. 3.739, de 28 d'abril del 2000) va crear el Premi Generalitat-Marià Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, així com per la seua aportació a l'articulació de les relacions intergeneracionals.
  
Per Resolució de 14 d'abril de 2005, de la consellera de Cooperació i Participació, es va convocar la sexta edició del premi, corresponent a l'any 2005, en el seu compliment i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians en l'exterior.
  
Per això, i en virtut de les atribucions delegades pel President de la Generalitat, en la seua Resolució de 2 de novembre de 2004, i de les facultats que em conferix l'article 3 del Decret 9/2004, de 3 de setembre, del President de la Generalitat, pel qual s'encomanen o deleguen funcions en la consellera de Cooperació i Participació, resolc:
  
Primer
  
Concedir el Premi Generalitat-Marià Martínez: Joventut Valenciana en l'Exterior, a l'Escola de Pilota Valenciana del Centre Valencià de Sant Joan (Argentina), per l'excel·lent contribució dels seus jóvens pilotaris en la difusió d'este esport valencià, per la seua participació en l'articulació de les relacions intergeneracionals entre els membres de l'entitat i per la seua vinculació i integració en el centre valencià.
  
Segon
  
L'assignació econòmica del Premi serà de 3.000 euros, que es farà efectiva conforme al que disposen els articles 4 i 5 de la Resolució de 14 d'abril de 2005, de la consellera de Cooperació i Participació, per la qual es convoca este premi.
  
Tercer
  
Contra esta resolució, que posa fi a la via administrativa, es podrà interposar un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.